L’Ajuntament d´Alcoi actua en el marge del riu de la zona de la fàbrica l’Escaló
Dins de les actuacions municipals, a banda de la retirada del mur, es pretén consolidar els marges i repoblar l’espai amb espècies autòctones de bosc de ribera. El Departament de Medi Ambient té previst, amb la partida de repoblació - restauració de barrancs i zones periurbanes, adequar la zona on es plantaran diferents espècies durant l’època de la tardor. Amb la replantació s’intenta consolidar la zona, evitant posteriors solsides i, a més a més, millorar l’aspecte ambiental d’aquest lloc.